system: Persuna:
- vegliadetgna: 50-69 onns
- schlattaina: feminin
- liug: Ruschein

question: Tgei fas ti en tiu temps liber e tgei ein tes hobis (sport, musica, ...)?

answer: Jeu hai ussa adina temps liber cunquei che jeu sun pensiunada. Quei ei gl'emprem in tec grev, co sa quei esser ch'ins sto buc esser ad uras alla lavur, che mintga di ei temps liber? Ussa haiel planisau mes dis, jeu hai certs pensums, certs dis nua che jeu entaupel autra glieud.  Pia mes hobis: Ir a viandar, era pli liungas turas, senudar, ir cun skis, malegiar aquarell, sunar ghitara e clavazin, sligiar cruscheras, leger, far cun crutsch cozzettas e resti pils beadis, cuser cun maschina resti, ir sin viadis cun miu um ni cun mi'amitga, emprender lungatgs.